Daily Trading Strategy(บ่าย) – บล.ธนชาต
บล.ธนชาต ระบุในบทวิเคราะห์บ่ายนี้
5 พ.ย. 2558

SET เคลื่อนไหวแคบ หุ้นกลุ่มพลังงาน และสื่อสาร กดดัน
ดัชนี SET อยู่ที่ 1,424 จุด +1.54 จุด +0.11% ปริมาณซื้อขาย 19,650  ลบ.
แนวรับ : 1,420  แนวต้าน : 1,430 / 1,440
 
สรุปทิศทางและแนวโน้มตลาด
กลุ่มพลังงาน สื่อสาร กดดัน SET เคลื่อนไหวแคบ: การปรับลดลงแรงของราคาน้ำมัน และประเด็นความกังวลต่อการเลื่อนประมูลคลื่น 1800MHz และ 900MHz กดดันหุ้นกลุ่มพลังงาน และสื่อสาร ส่งผลให้ SET เคลื่อนไหวในกรอบแคบตลอดช่วงเช้าที่ผ่านมา ซึ่งมองเป็นโอกาสในการ “ซื้อ” ต่อเนื่อง ด้วยเป้าหมายการปรับสูงขึ้นสิ้นปีที่ 1,500 จุด
โดยเราคาดการณ์เม็ดเงินลงทุนจาก LTF ประมาณ 3-3.7 หมื่นล้านบาท จะเป็นแรงหนุน SET ในช่วงปลายปีนี้ โดยจากรายงาน Pathumwan Corner วันนี้ (ดูรายละเอียดเพิ่มในรายงาน Pathumwan Corner) เราแนะนำ “ซื้อ” BLA TISCO CPALL EGCO SCC และ AOT ที่เป็นเป้าหมายในการเข้าซื้อของกองทุน LTF โดยเฉพาะ:-
1.BLA แนะนำ “ซื้อ” เป้าหมายพื้นฐาน 65 บาท คาดการณ์กำไร BLA เติบโตแกร่ง 40% ปีนี้ และ 32% ในปี 2016 จากความเสี่ยงในการตั้งสำรองจำกัด ขณะที่ถ้าพิจารณาถึงปริมาณการซื้อขายของ BLA ที่ค่อนข้างน้อยทำให้ผลกระทบจากการเข้าซื้อของ LTF คิดเป็นประมาณ 2600% ของมูลค่าซื้อขายเฉลี่ยแต่ละวัน ซึ่งทำให้มีผลต่อราคาสูงกว่าหุ้นตัวอื่น (ดูตารางด้านขวา)
2.TISCO แนะนำ “ซื้อ” เป้าหมายพื้นฐาน 47 บาท คาดการณ์เม็ดเงินเข้าซื้อ TISCO 230 ล้านบาท หรือคิดเป็น 280% ของมูลค่าซื้อขายเฉลี่ย/วัน (ดูตารางด้านขวา) ซึ่งแม้มีผลต่อราคาหุ้นน้อยกว่า BLA แต่ Valuation ปัจจุบันถูกมาก ด้วย PE 6.4x และ PBV 1x ในปี 2016 ขณะที่คาดการณ์ผลตอบแทนจากเงินปันผลสูง 5.3-6.2% พร้อมกับความเสี่ยงหนี้ SSI ที่หมดไปแล้ว
MINT CENTEL ได้รับผลกระทบจากการประกาศสถานการณ์ฉุกเฉินใน มัลดีฟส์: ประธานาธิบดีมัลดีฟส์ได้ประกาศสถานการณ์ฉุกเฉิน 30 วัน เมื่อวันพุธที่ 4 พฤศจิกายนหลังเกิดเหตุระเบิดบนเรือ speedboat ของประธานาธิบดี เมื่อวันที่ 28 กันยายน และพบระเบิดใกล้กับที่พักของประธานาธิบดี ซึ่งสถานการณ์ฉุกเฉินถูกประกาศออกมาก่อนการชุมนุมต่อต้านรัฐบาลจะมีขึ้นในอีกสองวันข้างหน้า ซึ่งเป็นผลกระทบต่อ MINT (18% ของคาดการณ์กำไร 2016 มาจากมัลดีฟส์) และ CENTEL (10% ของคาดการณ์รายได้ในปี 2016 มาจากมัลดีฟส์)
 
หุ้นที่น่าสนใจทางเทคนิค
WICE “ซื้อ” ราคาหุ้นทะลุกรอบการพักฐานรูปแบบ Bullish Flag พร้อมปริมาณการซื้อขายเริ่มกลับมาสูงขึ้นอีกครั้งหลังพักตัว เครื่องมือ MACD และ DI+ พุ่งชี้ขึ้นต่อ เป็นจังหวะซื้อเก็งกำไร มีแนวต้านแรกที่ 3.30 บาท และแนวต้านถัดไปที่ 3.40 บาท
WHA “ซื้อ” ราคาหุ้นมีจังหวะดีดตัวขึ้นทะลุ Downtrend Line และเส้นค่าเฉลี่ย 3 เดือน พร้อมปริมาณการซื้อขายสนับสนุนสูงกว่าปกติ สอดคล้องกับเครื่องมือ MACD ที่ตัด Signal และ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 3.46 บาท ถัดไปที่ 3.50 และ 3.58 บาท ตามลำดับ
SC “ซื้อ” ราคาหุ้นดีดทะลุแนวเส้นค่าเฉลี่ย 3 เดือนขึ้นมา พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ ตัด DI- และ MACD ตัด 0 ขึ้นเป็นแรก เป็นจังหวะเก็งกำไร มีแนวต้านแรก 3.00 บาท ผ่านได้มีเป้าหมายถัดไปที่ 3.10 บาท
 
Futures      แนวรับ          แนวต้าน
SET50          916            924
                  910            930
Gold       18,800           18,900
              18,700          19,000
Oil           1,730            1,760
               1,700           1,800